ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯এর সর্বশেষ পরিস্থিতি
নয়াদিল্লী, ১১ জুলাই, ২০২০
কোভিড-১৯এর চিকিৎসা পদ্ধতির বিষয়টি মূলত এসিম্পটোমেটিক এবং যত্নভিত্তিক। কারণ এখনও এর কোন সুনির্দিষ্ট নিরাময় ব্যবস্থা নেই। তবে রোগ আটকানোর জন্য বেশি করে জল খাওয়া প্রয়োজন। এই রোগের লক্ষ্যণগুলির তীব্রতার ওপর ভিত্তি করে কোভিড-১৯কে তিনটি ভাগে ভাগ করা যেতে পারে। স্বল্প, মাঝারি এবং গুরুতর। ১০ই জুলাই শুক্রবার ভিডিও কনফারেন্সের মাধ্যমে আইসিএমআর এবং দিল্লীর এইমস রাজ্য অথবা কেন্দ্রশাসিত অঞ্চলের উৎকৃষ্ট কেন্দ্র দ্বারা পরিচালিত কোভিড রোগ পরিচালন ব্যবস্থা সম্পর্কিত এক ভার্চুয়াল সভায় স্বাস্থ্য ও পরিবার কল্যাণ মন্ত্রকের ক্লিনিক্যাল ম্যানেজমেন্ট প্রোটোকল বা চিকিৎসা পরিচালন নিয়মাবলীতে উল্লিখিত স্বল্প, মাঝারি ও গুরুতর রোগের ক্ষেত্রে যত্নশীল চিকিৎসার মান সবচেয়ে কার্যকর করা হবে বলে জোর দেওয়া হয়েছে।
মাঝারি এবং গুরুতর রোগের ক্ষেত্রে পর্যাপ্ত অক্সিজেনের প্রয়োজন হয়। সাধারণত মোট রোগাক্রান্তের ৮০ শতাংশই স্বল্প রোগোক্রান্ত হচ্ছেন সেখানে হাইড্রক্সিক্লোরোকুইন ব্যবহারের প্রস্তাব দেওয়া হয়েছে। তবে যত্নশীল চিকিৎসার কৌশলটি ইতিবাচক ফল সামনে নিয়ে এসেছে।
কোভিড-১৯ কার্যকর চিকিৎসা পরিচালনার ফলে বেশ কয়েকটি ওষুধের বিষয় সামনে এসেছে। তবে সেগুলি মূল চিকিৎসা পরিচালন নিয়মাবলীর অংশ নয়। কিন্তু এগুলি অনুসন্ধানমূলক প্রয়োগ পদ্ধতি হিসেবে চিহ্নিত করা হয়েছে। এই ওষুধগুলি নির্দিষ্ট করার আগে রোগীকে অবহিত করা হয় এবং তার মতামত নেওয়ার পর সিদ্ধান্ত গ্রহণের ভিত্তিতে এই ওষুধ প্রয়োগ করা হয়। কিন্তু এই ওষুধগুলি এখনও ড্রাগস কন্ট্রোলার জেনারেল অফ ইন্ডিয়া থেকে অনুমোদিত হয়নি।
কেবলমাত্র কোভিড-১৯এর জন্য সীমাবদ্ধ জরুরি পরিস্থিতিতে ব্যবহারের অনুমতি মিলেছে। রাজ্যগুলির পাশাপাশি মেডিকেল কলেজ হাসপাতালগুলিতে যাতে এই ওষুধের ব্যবহার ঠিকঠাকভাবে হয় এবং ভালো হওয়ার চেয়ে ক্ষতি যাতে না হয় সেকথাই পুনরায় স্মরণ করিয়ে দিয়েছে আইসিএমআর ও এইমস। রাজ্যগুলিকে আরও বলা হয়েছে রেমডেসিভিয়ারের প্রয়োগের ফলে মাঝারি থেকে গুরুতর ক্ষেত্রে এই ওষুধ ব্যবহার করার ফলে চিকিৎসায় রোগীর উন্নতির জন্য সময় অনেক কম লাগছে। তবে এই ওষুধ মৃত্যুর হার কমানোর ক্ষেত্রে কোন ভালো ফল পাওয়া যায়নি। লিভার এবং কিডনিতে ক্ষতি করতে পারে এই ওষুধ। তাই এই ওষুধ প্রয়োগের ক্ষেত্রে অত্যন্ত সতর্কতা অবলম্বন করতে হবে। একইভাবে টোকিলিজুমাব পরীক্ষা করে দেখা গেছে এক্ষেত্রেও ওই ওষুধ মৃত্যুর হার হ্রাসে কোন প্রভাব ফেলতে পারেনি। তবে গুরুতর রোগীদের জন্য এই ওষুধ ব্যবহারের আগে রোগীকে সঠিকভবে অবহিত করতে হবে এবং তার কাছ থেকে সম্মতি নিতে হবে। সাইটোকাইন স্ট্রম- এই ওষুধ ব্যাপকভাবে প্রয়োগ করা হলে রোগীর মধ্যে হতাশার লক্ষণগুলি দেখা দিতে পারে।
সমস্ত অনুসন্ধানমূলক চিকিৎসায় একমাত্র সঠিক স্বাস্থ্য সেবা এক্ষেত্রে রোগীদের নিবিড় পর্যবেক্ষণে রাখা সম্ভব হয় এবং সম্ভাব্য জটিলতাগুলি দূর করা যায়। আইসিএমআর দৃঢ়ভাবে সুপারিশ করেছে যে চিকিৎসা পরিচালনা ক্ষেত্রে অক্সিজেন থেরাপি অব্যাহত রাখা উচিত। স্টেরয়েড, অ্যান্টি-কোয়াগুলেন্টস-এর যথাযথ এবং সময়োচিত ব্যবহারের জন্য রোগীর মানসিক অবস্থা বিচার করতে হবে। পরিবারের সঙ্গে রোগীর স্বাস্থ্য নিয়ে আলোচনা করতে হবে এবং রোগীর আগে থেকে কোন অসুস্থতা ও উপসর্গ আছে কি না তাও বিচার-বিবেচনা করতে হবে।
(CG/SS/NS
রেলমন্ত্রক
অসাধারন সাহসিকতার তার জন্য রেলমন্ত্রীর পদক পাচ্ছেন আর.পি.এফ. কন্সটেবল শ্রী শিবাজী
নয়াদিল্লি, ১১ মে, ২০১৮
অসাধারন সাহসিকতা ও কর্তব্যে নিষ্ঠা প্রদর্শনের জন্য রেল সুরক্ষা বাহিনীর  কন্সটেবল শ্রী শিবাজী ‘রেলমন্ত্রীর পদক’ ও নগদ এক লক্ষ টাকা পুরস্কার পাচ্ছেন। গত ২৩ এপ্রিল শ্রী শিবাজী দক্ষিন রেলের ভালচেরি স্টেশন থেকে একটি ট্রেনের পাহারার দায়িত্বে ছিলেন। চলন্ত ট্রেনের যে কামরায় তিনি ছিলেন তার পাশের কামরায় রাত্রি ১১টা ৪৫ মিনিট নাগাদ এক মহিলার চিৎকার শুনতে পান। ট্রেনটি পরের স্টেশনে পৌঁছালে তিনি সেই কামরায় উঠে পড়েন। কামরায় ঢোকার পর লক্ষ্য করেন এক ব্যক্তি একজন মহিলার শ্লীলতাহানীর চেষ্টা করছে। এই দেখে কনস্টেবল শিবাজী অবিলম্বে ঐ ব্যক্তিকে ধরে ফেলেন এবং মহিলার সম্মান রক্ষা করতে সমর্থ হন। অভিযুক্ত ঐ ব্যক্তিকে চেন্নাই এগমোরে সরকারি রেল পুলিশের হাতে তুলে দেওয়া হয়। শ্রী শিবাজীর অভিযোগের ভিত্তিতে ঐ ব্যক্তির বিরুদ্ধে এফ.আই.আর দাখিল করা হয়েছে। চিকিৎসার জন্য ঐ মহিলা যাত্রীকে চেন্নাইয়ের রাজীব গান্ধী জেনারেল হাসপাতালে নিয়ে যাওয়া হয়।
সময়মত হস্তক্ষেপ করে, ঐ মহিলা যাত্রীর সম্মান রক্ষা করে কনস্টেবল শিবাজী বহু মানুষের মন জয় করেছিলেন। এই সাহসিকতার জন্য রেলের ইন্সপেক্টর জেনারেল  শ্রী পন মনিকা ভেল কন্সটেবল শিবাজীর ভূমিকার প্রশংসা করে তার হাতে পাঁচ হাজার টাকার পুরস্কার তুলে দেন।
CG/BD/NS/…
(Visitor Counter : 42
প্রধানমন্ত্রীরদপ্তর
সর্দার প্যাটেলের পুণ্য তিথিতে প্রধানমন্ত্রীর শ্রদ্ধার্ঘ্য
নয়াদিল্লি, ১৫ ডিসেম্বর, ২০২২
সর্দার প্যাটেলের পুণ্য তিথিতে প্রধানমন্ত্রী শ্রী নরেন্দ্র মোদী শ্রদ্ধা জ্ঞাপন করেছেন এবং দেশের জন্য তাঁর অপরিসীম অবদানের কথা প্রধানমন্ত্রী স্মরণ করেন।
এক ট্যুইটে প্রধানমন্ত্রী বলেছেন, “সর্দার প্যাটেলের পুণ্য তিথিতে আমি শ্রদ্ধা জ্ঞাপন করছি। দেশের সার্বিক বিকাশকে অগ্রাধিকার দিয়ে দেশকে ঐক্যবদ্ধ করার ক্ষেত্রেও তাঁর অবদানের কথা স্মরণ করছি”।
PG/AB/SB
(
কেন্দ্রীয়মন্ত্রিসভা
সমবায় ক্ষেত্রে বিশ্বের বৃহত্তম শস্য মজুত পরিকল্পনা’র সুবিধার্থে একটি আন্তঃমন্ত্রণালয় কমিটি গঠনের প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ৩১ মে, ২০২৩
দেশের ‘সমবায় ক্ষেত্রে বিশ্বের বৃহত্তম শস্য মজুত পরিকল্পনা’র সুবিধার্থে একটি আন্তঃমন্ত্রণালয় কমিটি  গঠন ও তার ক্ষমতায়নের প্রস্তাবে সবুজ সংকেত দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে স্থির হয়েছে যে, কেন্দ্রীয় কৃষি ও কৃষক কল্যাণ মন্ত্রক; উপভোক্তা, খাদ্য ও গণবন্টন বিষয়ক মন্ত্রক এবং খাদ্য প্রক্রিয়াকরণ শিল্প মন্ত্রকের বিভিন্ন কর্মসূচির মধ্যে সমন্বয়সাধনের মাধ্যমে এই মজুত পরিকল্পনার বিষয়টিকে বাস্তবায়িত করা হবে।
পরিকল্পনার কাজকে পেশাদারিত্বের সঙ্গে নির্দিষ্ট সময়সীমার মধ্যে শেষ করার লক্ষ্যে কেন্দ্রীয় সমবায় মন্ত্রকের পক্ষ থেকে একটি পাইলট প্রকল্প রূপায়িত হবে। এজন্য দেশের বিভিন্ন রাজ্য ও কেন্দ্রশাসিত অঞ্চলের অন্তত ১০টি নির্দিষ্ট জেলাকে বেছে নেওয়া হবে। প্রকল্প রূপায়ণের কাজে দেশের বিভিন্ন অঞ্চলের চাহিদাকে যেমন গুরুত্ব দেওয়া হবে, অন্যদিকে তেমনই তার থেকে প্রাপ্ত শিক্ষা ও অভিজ্ঞতাকে কাজে লাগিয়ে সারা দেশে এই পরিকল্পনা বাস্তবায়নের চেষ্টা করা হবে।
এই আন্তঃমন্ত্রক কমিটিটি  কেন্দ্রীয় সমবায় মন্ত্রীর নেতৃত্বে গঠিত হবে। সদস্য হিসেবে কমিটিতে থাকবেন কেন্দ্রীয় কৃষি ও কৃষক কল্যাণ, উপভোক্তা, খাদ্য ও গণবন্টন এবং খাদ্য প্রক্রিয়াকরণ শিল্প মন্ত্রকের মন্ত্রীরা। এছাড়াও, সংশ্লিষ্ট মন্ত্রকগুলির সচিবদেরও কমিটির সদস্য রূপে অন্তর্ভুক্ত করা হবে।
সংশ্লিষ্ট মন্ত্রকগুলির চিহ্নিত কর্মসূচিগুলির আওতায় যে ব্যয় বরাদ্দ অনুমোদিত হয়েছে, তার সাহায্যেই এই পরিকল্পনাটি রূপায়িত হবে বলে জানানো হয়েছে। পরিকল্পনার আওতায় যে সমস্ত প্রকল্প ও কর্মসূচির মধ্যে সমন্বয়সাধন করা হবে, তার মধ্যে রয়েছে – কেন্দ্রীয় কৃষি ও কৃষক কল্যাণ মন্ত্রকের কৃষি পরিকাঠামো তহবিল , কৃষি বিপণন পরিকাঠামো কর্মসূচি , সুসংহত বাগিচা উন্নয়ন মিশন  এবং কৃষি ব্যবস্থাপনা সম্পর্কিত সাব-মিশন। এই সমন্বয় প্রক্রিয়ার সঙ্গে যুক্ত করা হবে কেন্দ্রীয় খাদ্য প্রক্রিয়াকরণ শিল্প মন্ত্রকের প্রধানমন্ত্রী অণু খাদ্য প্রক্রিয়াকরণ শিল্প কর্মসূচি  এবং প্রধানমন্ত্রী কিষাণ সম্পদ যোজনা । এছাড়াও, কেন্দ্রীয় উপভোক্তা, খাদ্য ও গণবন্টন মন্ত্রকের জাতীয় খাদ্য সুরক্ষা আইনের আওতায় খাদ্যশস্য বন্টন কর্মসূচি ও ন্যূনতম সহায়ক মূল্যে সংগ্রহ অভিযান কর্মসূচিকেও সমন্বয় প্রচেষ্টার অন্তর্ভুক্ত করা হবে।
কেন্দ্রীয় মন্ত্রিসভার অনুমোদন দানের এক সপ্তাহের মধ্যে গঠন করা হবে জাতীয় পর্যায়ের একটি সমন্বয় কমিটি। আবার, মন্ত্রিসভার সিদ্ধান্তের ১৫ দিনের মধ্যেই জারি করা হবে পরিকল্পনা বাস্তবায়নের সুনির্দিষ্ট রূপরেখাটি। এছাড়াও, কেন্দ্রীয় মন্ত্রিসভার অনুমোদনের ৪৫ দিনের মধ্যে কেন্দ্র ও রাজ্য সরকারগুলির এ সম্পর্কিত কর্মসূচিগুলির সঙ্গে প্যাক্স-কে যুক্ত করতে একটি পোর্টালও গড়ে তোলা হবে। অনুমোদিত প্রস্তাবটির রূপায়ণের কাজ শুরু হবে মন্ত্রিসভার অনুমোদনের ৪৫ দিনের মধ্যে। অর্থাৎ, সমগ্র প্রক্রিয়াটি সুনির্দিষ্ট সময়সীমার মধ্যে শেষ করার জন্য সর্বতোভাবে চেষ্টা চালানো হবে।
CG/SKD/SB……
(Visitor Counter : 70
প্রধানমন্ত্রীরদপ্তর
উগান্ডার সঙ্গে বন্ধুত্বপূর্ণ সম্পর্ক উন্নত হওয়ায় প্রশংসা প্রধানমন্ত্রীর
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী উগান্ডার সঙ্গে বন্ধুত্বপূর্ণ সম্পর্ক উন্নত হওয়ায় প্রশংসা করেছেন।
কেন্দ্রীয় বিদেশ মন্ত্রী ডঃ এস জয়শঙ্কর ভারতীয় এক্সিম ব্যাঙ্কের আর্থিক সহায়তায় উগান্ডায় একটি সৌরবিদ্যুৎচালিত নলবাহিত পানীয় জল ব্যবস্থাপনা চালু হওয়ার বিষয়ে ট্যুইটে জানান। তাঁর এই ট্যুইটের জবাবে প্রধানমন্ত্রী ট্যুইট করে বলেন :
“উগান্ডার সঙ্গে বন্ধুত্বপূর্ণ সম্পর্ক উন্নত হওয়ার পাশাপাশি এই প্রকল্প সুসংহত উন্নয়নেও সহায়ক হবে।”
PG/PM/DM/
(
প্রতিরক্ষামন্ত্রক
মিশন সাগর: আইএনএস কেশরি মালদ্বীপের হাতে খাদ্যসামগ্রী তুলে দিয়েছে
নতুন দিল্লি, ১২ মে, ২০২০
'মিশন সাগর' অভিযানের অঙ্গ হিসাবে আজ  ভারতীয় নৌবাহিনী যুদ্ধ জাহাজ কেশরি মালদ্বীপের মাল বন্দরে পৌঁছেছে। এই পরিস্থিতিতে ভারত সরকার তার বন্ধু প্রতিবেশী দেশগুলিকে সহায়তা দিচ্ছে। এর অঙ্গ আইএনএস কেশরি মালদ্বীপের জনগণের সুবিধার্থে ৫৮০ টন খাদ্য সামগ্রী পৌঁছে দিয়েছে। এই অঞ্চলে কোভিড-১৯ মহামারী ও সামাজিক দূরত্বের নিয়মাবলীর কথা মাথায় রেখে, অনলাইনে এই খাদ্য সামগ্রী হস্তান্তর প্রক্রিয়া সম্পন্ন করা হয়। অনুষ্ঠানে মালদ্বীপের বিদেশ মন্ত্রী শ্রী আবদুল্লাহ সৈঈদ এবং সেদেশের প্রতিরক্ষা মন্ত্রী মারিয়া আহমেদ দিদি উপস্থিত ছিলেন। মালদ্বীপে ভারতীয় দূত সঞ্জয় সুধীর এই অনুষ্ঠানে উপস্থিত ছিলেন। মালদ্বীপের বিদেশ মন্ত্রী শ্রী আবদুল্লাহ সৈঈদ ভারতের এই সহায়তার জন্য ধন্যবাদ জানান।
'সাগর' 'অঞ্চলে সার্বিক বিকাশ, নিরাপত্তার দৃষ্টিভঙ্গি, প্রতিবেশীই প্রথম এই নীতির অঙ্গ হিসেবে এই জাহাজ পাঠানো হয়েছিল। প্রতিরক্ষা ও বিদেশ মন্ত্রকের সঙ্গে সমন্বয়ের বজায় রেখে এই অভিযান চালানো হয়।
মালদ্বীপ সহ বিদেশ থেকে ভারতীয়দের ফিরিয়ে আনার জন্য ভারতীয় নৌবাহিনীর 'সমুদ্র সেতু' অভিযানের অন্যতম অংশ হল এই 'মিশন সাগর'। আইএনএস জলশ্বা এবং আইএনএস মাগরের গত ৮ এবং ১০ মে মোট ৯০০জন ভারতীয় নাগরিককে বিদেশ থেকে ফিরিয়ে এনেছে।
(CG/SS
প্রতিরক্ষামন্ত্রক
পূর্ব লাদাখের সর্বশেষ পরিস্থিতি
নতুনদিল্লি, ৩১শে আগস্ট, ২০২০
পিএলএ বাহিনীর সদস্যরা ২৯/৩০ আগস্ট রাতে প্ররোচনামূলক সামরিক তৎপরতা ঘটিয়ে পূর্ব লাদাখে অচলাবস্থা চলাকালীন ভারত ও চীনের সামরিক ও কূটনৈতিক আলোচনার মধ্য দিয়ে গৃহীত স্থিতাবস্থাকে লঙ্ঘন করেছে। চীনের একতরফা ভাবে এলাকা দখলের অপপ্রয়াসকে প্রতিহত করতে ভারতীয় বাহিনী প্যাংগং তাসো হ্রদের দক্ষিণ তীরে পিএলএ-র বিরুদ্ধে যথাযথ ব্যবস্থা নিয়েছে। আলোচনার মাধ্যমে শান্তি ও স্থিতাবস্থা বজায় রাখতে ভারতীয় বাহিনী অঙ্গীকারবদ্ধ, কিন্তু একই সঙ্গে আঞ্চলিক অখন্ডতা বজায় রাখার প্রশ্নেও সমানভাবে সংকল্পবদ্ধ। চুশুলে উদ্ভূত পরিস্থিতির সমাধানে ব্রিগেড কমান্ডার পর্যায়ে একটি ফ্ল্যাগ মিটিং চলছে।
CG/CB
(Visitor Counter : 220
কর্মী, জন-অভিযোগএবংপেনশনমন্ত্রক
ডঃ জিতেন্দ্র সিং দ্বিতীয় দফার মোদী সরকারের প্রথম বর্ষপূর্তি উপলক্ষে ২০১৯এর ৩০শে মে থেকে ২০২০'র ৩০শে মে পর্যন্ত "প্রশাসনিক সংস্কার ও গণ অভিযোগ দফতর"এর সাফল্যের উপর ই-বুকলেট চালু করেছেন
নতুন দিল্লি, ৩০ মে, ২০২০
কেন্দ্রীয় কর্মচারী, জনসাধারণ, গণ অভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং দ্বিতীয় দফার মোদী সরকারের প্রথম বছর পূর্তি উপলক্ষে ২০১৯এর ৩০শে মে থেকে ২০২০'র ৩০শে মে পর্যন্ত "প্রশাসনিক সংস্কার ও গণ অভিযোগ দফতর"এর সাফল্যের উপর ই-বুকলেট চালু করেছেন। এই উপলক্ষে ভিডিও কনফারেন্সের মাধ্যমে তিনি দফতরের শীর্ষ কর্মকর্তাদের সাথে মতবিনিময় করেন।
অনুষ্ঠানে ডঃ জিতেন্দ্র সিং বলেছেন যে, "প্রশাসনিক সংস্কার ও গণ অভিযোগ দফতর" এর সাফল্যে প্রধানমন্ত্রীর সুশাসনের দৃষ্টিভঙ্গি প্রতিফলিত হয়েছে। কেন্দ্রীয় সচিবালয় এবং রাজ্যগুলিতে ই-অফিস বাস্তবায়নের ক্ষেত্রে কর্মীদের প্রয়াসের কথাও তুলে ধরেন তিনি।শ্রী সিং বলেন এরই অঙ্গ হিসেবে ২০১৯ এবং ২০২০ সালে শিলং এবং মুম্বইয়ে যথাক্রমে ২২ তম ও ২৩ তম জাতীয় ই-গভর্নেন্স সম্মেলনের আয়োজন করা হয়েছিল ।প্রশাসনিক সংস্কার ও গণ অভিযোগ দফতরে কাজ কর্ম পরিচালনার ক্ষেত্রে উল্লেখযোগ্য সংস্কার করা হয়েছে। তিনি আরো বলেছেন যে এই সংস্কার আনার ফলে কোভিড-১৯ সময়কালে বেশ কয়েকটি মন্ত্রক / বিভাগ "ই-অফিস"এর সুযোগ ব্যবহার করে কোন সমস্যা ছাড়াই ঘরে বসেই কাজ চালিয়ে গেছে। এই লকডাউনের মধ্যেও ০.৮৭ লক্ষ অভিযোগ নিষ্পত্তি করা সম্ভব হয়েছে। ডঃ জিতেন্দ্র সিং বলেছেন জম্মু ও কাশ্মীরে সুশাসনের জন্য "প্রশাসনিক সংস্কার ও গণ অভিযোগ দফতর"প্রশংসনীয় কাজ করে চলেছে। ভবিষ্যতের দিকে নজর রেখে যে কোনো সমস্যা মোকাবিলায় প্রত্যুত্তর  কল সেন্টারগুলির আধুনিকীকরণের কাজ চালানো হবে বলেও তিনি জানান।
ড:জিতেন্দ্র সিংহ এর আগে ডি এ আর পি জি’র তিনটি গুরুত্বপূর্ণ প্রকাশনার জন্য প্রশংসা করেন। এগুলি হল, দ্য গুড গভারনেন্স ইনডেক্স, ২০১৯, দ্য ন্যাশনাল ই-সার্ভিসেস ডেলিভারি অ্যাসেসমেন্ট ২০১৯ এবং দ্য সেন্ট্রাল সেক্রেটারিয়েট ম্যানুয়াল অফ অফিস প্রসিডিউর ২০১৯। এই প্রকাশনাগুলি কেন্দ্রীয় সচিবালয়কে ডিজিটাল করে তোলার ক্ষেত্রে এবং সু প্রশাসনের লক্ষ্যে তথ্য দিয়ে সাহায্য করেছে।
ভবিষ্যতের লক্ষ্যে, ড:সিংহ বলেন ডি এ আর পি জি কে সময়মত অভিযোগ সমাধানে গুরুদায়িত্ব পালন করতে হবে। সে ক্ষেত্রে তাদের পরিকাঠামো উন্নত করতে হবে। ফিড ব্যাক কল সেন্টার, সফটঅয়্যারের উন্নয়ন করতে হবে। ই-গভর্নেন্স এবং ই-সার্ভিসের মাধ্যমে সরকারের সুপ্রশাসন নীতিকে এগিয়ে নিয়ে যেতে হবে।
প্রশাসনিক সংস্কার ও গন অভিযোগ দপ্তরের সচিব ড:ক্ষেত্রপতি শিবাজি, অতিরিক্ত সচিব শ্রী ভী শ্রীনিবাসন, যুগ্মসচিব শ্রীমতী জয়া দুবে এবং শ্রী এন বি এস রাজপুত সহ দপ্তরের পদস্থ আধিকারিক রা আজকের এই ভিডিও কনফারেন্সে যোগদান করেন।
(CG/SS/PPM
প্রধানমন্ত্রীরদপ্তর
দুগ্ধক্ষেত্রে অগ্রগতির প্রশংসা প্রধানমন্ত্রীর
নয়াদিল্লি, ২৮ নভেম্বর ২০২২
প্রধানমন্ত্রী শ্রী নরেন্দ্র মোদী দুগ্ধক্ষেত্রে অগ্রগতির প্রশংসা করেছেন। পূর্ববর্তী ৬৩ বছরে যেখানে উৎপাদনের পরিমাণ ছিল ১২ কোটি ১০ লক্ষ টন সেখানে গত আট বছরে দুগ্ধ উৎপাদন বৃদ্ধি পেয়েছে ৮ কোটি ৩০ লক্ষ টন।
কেন্দ্রীয় মন্ত্রী শ্রী পুরুষোত্তম রুপালার এক ট্যুইটের জবাবে এক ট্যুইটে বলেছেন –
“এটা বস্তুতপক্ষে আনন্দের। উজ্জীবিত দুগ্ধক্ষেত্র আমাদের নারীশক্তিকে বহুলাংশে আরও বেশি শক্তিশালী করে তুলতে পারে। আগামীদিনে দুগ্ধক্ষেত্রের আরও বেশি শ্রীবৃদ্ধি কামনা করি।”
PG/AB/DM/
(
তথ্যওসম্প্রচারমন্ত্রক
তথ্য ও সম্প্রচার মন্ত্রক আকাদেমি অফ মোশন পিকচার্স আর্টস অ্যান্ড সায়েন্সেস-এর সভাপতি জন বেইলির সঙ্গে সিরি ফোর্টে আগামী ২৮ মে একটি বিশেষ মতবিনিময় সভার আয়োজন করেছে
নয়াদিল্লি, ২৭ মে, ২০১৯
সহযোগিতার বিভিন্ন ক্ষেত্র চিহ্নিত করতে তথ্য ও সম্প্রচার মন্ত্রক আকাদেমি অফ মোশন পিকচার্স আর্টস অ্যান্ড সায়েন্সেস-এর সভাপতি শ্রী জন বেইলির সঙ্গে নয়াদিল্লির সিরি ফোর্টে একটি মতবিনিময় সভার আয়োজন করেছে আগামীকাল।
এর মাধ্যমে অস্কারের নেতৃস্থানীয় ব্যক্তিত্বদের চিন্তাভাবনার বিষয়ে ধারণা পাওয়া যাবে। বিশ্বমানের চলচ্চিত্র তৈরির জন্য বিভিন্ন প্রযুক্তির ব্যবহার সম্পর্কেও নানা বিষয় জানা যাবে।
শ্রী বেইলি তথ্য ও সম্প্রচার মন্ত্রকের সচিব শ্রী অমিত খারের সঙ্গে আলাপচারিতায় মিলিত হবেন। এই আলাপচারিতায় ভারতে বিদেশি চলচ্চিত্র নির্মাতাদের নানা সুযোগ-সুবিধা, ‘এক জানালা’ ব্যবস্থা এবং চলচ্চিত্র প্রযোজনার বিভিন্ন দিক নিয়ে কথা হবে। ভারতবর্ষের ছোট ছোট শহরে ‘সিঙ্গল স্ক্রিন থিয়েটার’-এর উন্নয়নের বিষয়ও আলোচনায় স্থান পাবে।
ভারতের ৪৭তম আন্তর্জাতিক চলচ্চিত্র উৎসবে বিশ্ববরেণ্য সিনেমাটোগ্রাফার শ্রী রবার্ট ইয়োম্যান এবং চলচ্চিত্র সম্পাদক শ্রী অ্যালেন হেইম চলচ্চিত্রের সঙ্গে সংশ্লিষ্ট অংশগ্রহণকারীদের তাঁদের অভিজ্ঞতা ভাগ করে নেন। এর ফলে, আকাদেমি অফ মোশন পিকচার্স আর্টস অ্যান্ড সায়েন্সেস-এর সঙ্গে গোয়ায় আগামী নভেম্বরে অনুষ্ঠিত হতে চলা আন্তর্জাতিক চলচ্চিত্র উৎসবের সহযোগিতার সুযোগ তৈরি হয়েছে।
‘অর্ডিনারি পিপ্ল’, ‘অ্যামেরিকান গিগোলো’, ‘দ্য বিগ চিল’, ‘অ্যাজ গুড অ্যাজ ইট গেট্স’ প্রভৃতি সিনেমার সিনেমাটোগ্রাফার হিসেবে খ্যাত জন বেইলি, চলচ্চিত্র পরিচালক পল শ্রেডার, লরেন্স ক্যাসড্যান, মিশেল অ্যাপটেড এবং কেন কোয়াপিস-এর সঙ্গে কাজ করেছেন। শ্রী বেইলিই প্রথম সিনেমাটোগ্রাফার যিনি আকাদেমিতে সভাপতি হিসেবে নিযুক্ত হয়েছেন। ২০১৫ সালে অ্যামেরিকান সোসাইটি অফ সিনেমাটোগ্রাফার্স তাঁকে লাইফ টাইম অ্যাচিভমেন্ট অ্যাওয়ার্ডে সম্মানিত করে।
SSS/CB/DM
(Visitor Counter : 119
উপ-রাষ্ট্রপতিরসচিবালয়
উপরাষ্ট্রপতি শ্রী ভেঙ্কাইয়া নাইডু আজ জলশক্তি মন্ত্রক এবং নীতি আয়োগের আধিকারিকদের সঙ্গে বৈঠকে অন্ধ্রপ্রদেশের উদয়গিরি অঞ্চলের পানীয় জলের প্রকল্প গুলি খতিয়ে দেখার কথা বলেন
পদস্থ আধিকারিকদের সঙ্গে বৈঠকে তিনি ঐ অঞ্চলের পানীয় জলের সমস্যার কথা তুলে ধরেন
নতুন দিল্লী, ২৫ মে, ২০২০
ভারতের উপরাষ্ট্রপতি শ্রী এম ভেঙ্কাইয়া নাইডু আজ নীতি আয়োগের মুখ্য কার্যনির্বাহী আধিকারিক অমিতাভ কান্ত,পানীয় জল এবং স্যানিটেশন দপ্তরের সচিব শ্রী পরমেশ্বরন আয়ার এবং জল সম্পদ,নদী উন্নয়ন এবং গঙ্গা সংস্কার দপ্তরের সচিব শ্রী ইউ পি সিংহের সঙ্গে বৈঠক করেন। বৈঠকে অন্ধ্রপ্রদেশের নেল্লর জেলার খরা পীড়িত উদয়গিরি অঞ্চলের পানীয় জলের সমস্যা এবং জল সেচের সমস্যা কি ভাবে সমাধান করা যায় সে বিষয়ে বিস্তারিত আলোচনা করা হয়েছে। উপরাষ্ট্রপতি এই অঞ্চলের মানুষদের সমস্যার কথা তুলে ধরেন।
অতি সম্প্রতিকালে ভারতের উপরাষ্ট্রপতি শ্রী নাইডু, উদয়গিরি সংসদীয় ক্ষেত্রের জনগণের সঙ্গে কথা বলেন। উল্লেখ্য, শ্রী নাইডু বর্তমানে ভারতের উপরাষ্ট্রপতি, ১৯৭৮ সালে এই অঞ্চল থেকে প্রথম বারের জন্য বিধায়ক নির্বাচিত হন। এই অঞ্চলের মানুষদের কুশল সম্পর্কে জানতে গিয়ে শ্রী নাইডু জানতে পারেন যে ঐ অঞ্চলের মাটির নিচের জলের স্তর অনেকটাই নীচে নেমে গেছে পাশাপাশি পুকুর ও নলকূপ গুলিও প্রায় শুকিয়ে গেছে। ফলে জল সরবরাহ প্রকল্প গুলি থেকে তারা প্রয়োজনীয় জল টুকুও পাচ্ছেন না। তাঁরা জানান গত ৭ বছর ধরে টানা ঐ অঞ্চলে বৃষ্টিপাতের পরিমান অনেক কম। তাঁরা উপরাষ্ট্রপতির কাছে কৃষ্ণা জলাধার বা সমাসিলা প্রকল্প থেকে জল সরবরাহের কোনো উপায় খুঁজে বের করার বিষয়টি উত্থাপন করেন।
আজকের বৈঠকে যোগদানকারী আধিকারিকরা জানান, এই বিষয়ে তারা অন্ধ্রপ্রদেশ সরকারের সঙ্গে এবং সংশ্লিষ্ট সব পক্ষের সঙ্গে আলোচনা করে দ্রুত কি ভাবে এই সমস্যার সমাধান করা যায় সে বিষয়ে পদক্ষেপ নেবেন।
জলসম্পদ দপ্তরের সচিবকে শ্রী নাইডু,কেন্দ্রীয় জল কমিশনের সঙ্গে আলোচনা করে প্রযুক্তিগত দিক গুলি খতিয়ে দেখার পরামর্শ দেন।পাশাপাশি এই অঞ্চলে জল সরবরাহ করতে রাজ্য সরকার যে প্রকল্প গুলি হাতে নিয়েছে তার রিপোর্ট গুলি খতিয়ে দেখারও পরামর্শ দেন তিনি।
প্রাথমিক পর্যবেক্ষণের পর, জল শক্তি মন্ত্রকের পদস্থ আধিকারিক, নীতি আয়োগের পদস্ত আধিকারিক এবং কেন্দ্রীয় জল কমিশনের পদস্ত আধিকারিকগণের ঐ অঞ্চল পর্যবেক্ষনের পরামর্শ দেন তিনি। ঐ অঞ্চলের সংশ্লিষ্ট সব পক্ষের সঙ্গে কথা বলে বাস্তব সমস্যার সমাধানের জন্য পথ খোঁজার আবেদন করেন শ্রী নাইডু।
উপরাষ্ট্রপতি জানান তিনি অন্ধ্রপ্রদেশের মুখ্যমন্ত্রীর সঙ্গেও উদয়গিরির পানীয় জলের এই সমস্যা বিষয়ে কথা বলেছেন। তিনি আজকের বৈঠকের বিষয়ে মুখ্যমন্ত্রী কে বলেন,এর ফলে রাজ্য এবং কেন্দ্র সরকার যদি এই সমস্যা সমাধানে একযোগে কাজ করে তাহলে ভালো হয়। অন্ধ্রপ্রদেশের মুখ্যমন্ত্রী ইতিবাচক মনোভাব প্রকাশ করে এবং নিশ্চিত করে বলেন যে এই সমস্যা সমাধানে তিনি কেন্দ্রীয় দপ্তরের সঙ্গে একযোগে কাজ করবেন।
(CG/PPM
প্রধানমন্ত্রীরদপ্তর
পরাক্রম দিবস উপলক্ষে প্রধানমন্ত্রী সংসদে নেতাজী সুভাষ চন্দ্র বসুকে শ্রদ্ধা জানানোর জন্য আয়োজিত অনুষ্ঠানে অংশগ্রহণে নির্বাচিত যুবক-যুবতীদের সঙ্গে ৭, লোক কল্যাণ মার্গ – এ ‘আপনার নেতাকে জানুন’ অনুষ্ঠানে আলাপচারিতায় অংশ নেন
প্রধানমন্ত্রী তরুণ-তরুণীদের সঙ্গে স্পষ্ট ও খোলামেলা আলোচনায় অংশ নেন
প্রধানমন্ত্রী নেতাজী সুভাষ চন্দ্র বসুর জীবন ও তা থেকে আমরা কি শিক্ষা পাই – এই বিষয়ে কথা বলেন
প্রধানমন্ত্রী তরুণ-তরুণীদের নিজেদের জীবনে কি ধরনের চ্যালেঞ্জ মোকাবিলা করেন, সে বিষয়ে জানতে চান; সমস্যা মোকাবিলায় প্রধানমন্ত্রী ঐতিহাসিক ব্যক্তিত্বদের জীবন কাহিনী পড়ার আহ্বান জানান
যুবক-যুবতীরা প্রধানমন্ত্রীর সঙ্গে সাক্ষাতের এবং সংসদের সেন্ট্রাল হল – এ বসার বিশেষ সুযোগ পেয়ে তাঁদের আনন্দের কথা ভাগ করে নেন
নয়াদিল্লি, ২৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ সংসদের সেন্ট্রাল হল – এ নেতাজী সুভাষ চন্দ্র বসুকে সম্মান জানানোর জন্য আয়োজিত অনুষ্ঠানে অংশগ্রহণের জন্য নির্বাচিত যুবক-যুবতীদের সঙ্গে ‘নিজেদের নেতাকে জানো’ শীর্ষক এক অনুষ্ঠানে আলাপচারিতায় অংশ নেন। প্রধানমন্ত্রীর বাসস্থান ৭, লোক কল্যাণ মার্গ – এ এর আয়োজন করা হয়।
প্রধানমন্ত্রী তরুণ-তরুণীদের সঙ্গে স্পষ্ট ভাষায় খোলামেলা কথা বলেন। তিনি নেতাজী সুভাষ চন্দ্র বসুর জীবনের নানা দিক নিয়ে আলোচনা করেন ও তা থেকে শিক্ষণীয় বিষয়গুলি তুলে ধরেন। ব্যক্তি জীবনে কখনও কঠিন চ্যালেঞ্জ মোকাবিলা করতে হলে ঐতিহাসিক ব্যক্তিত্বদের জীবন কাহিনী পড়ার পরামর্শ দেন শ্রী মোদী।
দেশের প্রধানমন্ত্রীর সঙ্গে সাক্ষাতের ও সংসদে সেন্ট্রাল হল – এ বসার সুযোগ পেয়ে আপ্লুত যুবক-যুবতীরা তাঁদের আনন্দের কথা তুলে ধরেন। তাঁরা বলেন, এই অনুষ্ঠান তাঁদের বুঝিয়েছে যে, বৈচিত্র্যের মধ্যে ঐক্য বলতে সঠিক কি বোঝানো হয়। এই অনুষ্ঠানে দেশের প্রতিটি প্রান্ত থেকে বহু মানুষ একত্রিত হয়েছেন।
এর আগে কেবলমাত্র দেশের গণ্যমান্য ব্যক্তিদেরই সংসদের সেন্ট্রাল হল – এ জাতীয় নেতাদের পুষ্পার্ঘ্য অর্পণ করতে আহ্বান জানানো হ’ত। কিন্তু, এবার এই ধারা পরিবর্তন করে দেশের বিভিন্ন প্রান্ত থেকে ৮০ জন যুবক-যুবতীকে সংসদে এসে নেতাজী সুভাষ চন্দ্র বসুর প্রতিকৃতিতে পুষ্পার্ঘ্য দিয়ে শ্রদ্ধা জানানোর সুযোগ দেওয়া হয়। ‘আপনার নেতাকে জানুন’ কর্মসূচির মাধ্যমে তাঁদের নির্বাচিত করা হয়। দীক্ষা পোর্টালে এবং MyGov – এ আয়োজিত বিভিন্ন রকম ক্যুইজ ও অন্যান্য প্রশ্নোত্তর পর্বের মাধ্যমে জেলা ও রাজ্যস্তরে এই ৮০ জনকে নির্বাচিত করা হয়েছিল। এদের মধ্যে ৩১ জন সংসদের সেন্ট্রাল হল – এ আয়োজিত এই পুষ্পার্ঘ্য অর্পণ অনুষ্ঠানে নেতাজীর অবদান সম্পর্কে বক্তব্য রাখার সুযোগ পান। বাংলা, হিন্দি, ইংরেজি, সংস্কৃত ও মারাঠী – এই ৫টি ভাষায় বক্তব্য রাখেন তাঁরা।
PG/PM/SB
(
শ্রমওকর্মসংস্থানমন্ত্রক
শ্রী ভূপেন্দ্র যাদব ১০টিরও বেশি প্রতিষ্ঠানে ত্রৈমাসিক কর্মসংস্থান সর্বেক্ষণ -এর প্রতিবেদন প্রকাশ করেছেন
নয়াদিল্লী, ২৭ সেপ্টেম্বর, ২০২১
কেন্দ্রীয় শ্রম ও কর্মসংস্থান মন্ত্রী শ্রী ভূপেন্দ্র যাদব আজ চলতি বছরের প্রথম ত্রৈমাসিকে এপ্রিল থেকে জুন পর্যন্ত ‘ত্রৈমাসিক কর্মসংস্থান সর্বেক্ষণ’ -এর প্রতিবেদন প্রকাশ করেছেন।এই সর্বভারতীয় ত্রৈমাসিক প্রতিষ্ঠান ভিত্তিক কর্মসংস্থান সর্বেক্ষণ তৈরি করেছে শ্রম ব্যুরো।
সংগঠিত ও অসংগঠিত ক্ষেত্র নিয়ে মোট নির্ধারিত ৯টি জায়গায় কর্মসংস্থান এবং প্রতিষ্ঠানের বিষয়ে শ্রম ব্যুরো যে বিভিন্ন তথ্য সরবরাহ করেছে সেগুলিকে একিউইইএস-তে তুলে ধরা হয়েছে। এই নির্ধারত ৯টি ক্ষেত্র হল- উৎপাদন, নির্মাণ, বাণিজ্য, পরিবহণ, শিক্ষা, স্বাস্থ্য, আবাসন, রেস্তোরাঁ, আইটি/বিপিও এবং আর্থিক পরিষেবা বিভাগ।
এদিনের এই অনুষ্ঠানে কেন্দ্রীয় শ্রম ও কর্মসংস্থান প্রতিমন্ত্রী শ্রী রামেশ্বর তেলি, মন্ত্রকের সচিব শ্রী সুনীল বার্থওয়াল সহ বিশিষ্ট ব্যক্তিবর্গ উপস্থিত ছিলেন। শ্রী যাদব বলেন, এই নির্ধারিত ৯টি ক্ষেত্র থেকে ৩ কোটি ৮ লক্ষেরও বেশি কর্মসংস্থান সৃষ্টি হয়েছে। তিনি জানান ২০১৩-১৪ সালের ষষ্ঠ আর্থিক সর্বেক্ষণ অনুযায়ী বর্তমানের কিউইএস-এর প্রথম পর্বের প্রতিবেদনে কর্মসংস্থান ক্ষেত্রে ২৯ শতাংশ বৃদ্ধি লক্ষ্য করা গেছে। কেন্দ্রীয় মন্ত্রী আরও বলেন, এই নির্ধারিত ৯টি ক্ষেত্রের মধ্যে উৎপাদন ক্ষেত্রে ৪১ শতাংশ, শিক্ষা ক্ষেত্রে ২২ শতাংশ এবং স্বাস্থ্য ক্ষেত্রে ৮ শতাংশ কর্মংস্থানের সুযোগ তৈরি হয়েছে। বাণিজ্য এমনকি আইটি/বিপিও ক্ষেত্রেও ৭ শতাংশ করে কর্মসংস্থান হয়েছে বলেও তিনি উল্লেখ করেন। শ্রী যাদব বলেন, প্রধানমন্ত্রী শ্রী নরেন্দ্র মোদীর সময়মতো নীতি প্রণয়ণ এবং তা বাস্তবায়নের ফলেই এই অগ্রগতি লক্ষ্য করা গেছে। মহামারীর জেরে কর্মসংস্থান হ্রাসের প্রসঙ্গে বক্তব্য রাখতে গিয়ে শ্রমমন্ত্রী জানান, গত বছর ২৫ মার্চ থেকে ৩০ জুন পর্যন্ত লকডাউন চলার সময়েও ৮১ শতাংশ কর্মীর সম্পূর্ণ মজুরি দেওয়া হয়েছে।
এই প্রতিবেদনের বিষয়ে বিস্তারিত তথ্য জানার জন্য নিচের লিঙ্কে ক্লিক করুন-
https://static.pib.gov.in/WriteReadData/specificdocs/documents/2021/sep/doc202192701.pdf
CG/SS /NS
(Visitor Counter : 163
অর্থমন্ত্রক
৭৫ বছরের বেশি বয়সী প্রবীণ নাগরিক যাঁদের পেনশন এবং সুদবাবদ আয়ের সংস্থান রয়েছে তাঁদের কর রিটার্ন দাখিল থেকে ছাড়
নয়াদিল্লি, ১ ফেব্রুয়ারি, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২১-২২-এর কেন্দ্রীয় বাজেট পেশ করেছেন। এই বাজেটে শ্রীমতী সীতারমন কর প্রশাসন ব্যবস্থা, লিটিগেশন বা কর সংক্রান্ত মামলা এবং প্রত্যক্ষ কর প্রশাসন ব্যবস্থার সরলীকরণে গুরুত্ব দিয়েছেন।
বাজেট ভাষণে শ্রীমতী সীতারমন আয়কর দাখিল থেকে প্রবীণ নাগরিকদের ছাড়ের সুবিধা দিয়েছেন। তিনি আরও বলেন, এই বাজেটে পরিকাঠামো ক্ষেত্রে আরও বেশি বিদেশি লগ্নি, সুলভ আবাসন ও ভাড়া বাড়ির ক্ষেত্রে সুবিধা, আইএফএসসি ক্ষেত্রে কর ছাড়ের সুবিধা, ছোট দাতব্য প্রতিষ্ঠানগুলিকে ছাড় এবং দেশে স্টার্ট-আপ ক্ষেত্রের আরও বিকাশে গুরুত্ব দেওয়ার কথা বলা হয়েছে।
শ্রীমতী সীতারমন তাঁর বাজেট ভাষণে বলেন, মহামারী পরবর্তী সময়ে এক নতুন বিশ্ব ব্যবস্থা গড়ে উঠছে। এই নতুন ব্যবস্থায় ভারতের গুরুত্বপূর্ণ ভূমিকা থাকবে। এই প্রেক্ষিতে ভারতীয় কর ব্যবস্থাকে আরও স্বচ্ছ, কার্যকর এবং বিনিয়োগ আকৃষ্ট করে তুলতে হবে। সরকার ইতিমধ্যেই করদাতাদের সুবিধার্থে এবং অর্থনীতির বিকাশে একাধিক সংস্কারমূলক পদক্ষেপ নিয়েছে। একইভাবে, ২০২০-তে কর্পোরেট কর হার কমানো হয়েছে, লভ্যাংশ বন্টনবাবদ কর ব্যবস্থা বিলোপ করা হয়েছে, ছোট করদাতাদের জন্য ছাড় আরও বাড়ানো হয়েছে। তিনি জানান, ২০১৪-র তুলনায় ২০২০-তে আয়কর রিটার্ন ৩.৩১ কোটি থেকে বেড়ে ৬.৪৮ কোটি হয়েছে।
স্বাধীনতার ৭৫তম বর্ষে এবারের বাজেটে ৭৫ বছর ও তার বেশি বয়সী প্রবীণ নাগরিকদের ওপর থেকে কর মান্যতা কমানোর প্রস্তাব করা হয়েছে। যে সমস্ত প্রবীণ নাগরিকের কেবল পেনশন ও সুদবাবদ আয়ের সংস্থান রয়েছে, তাঁদের আয়কর রিটার্ন দাখিল থেকে ছাড় দেওয়ার কথা বলা হয়েছে। সংশ্লিষ্ট প্রাপককে যে ব্যাঙ্ক থেকে পেনশন প্রদান করা হয়, সেই ব্যাঙ্কই পেনশনের অর্থ প্রদানের আগে প্রয়োজনীয় কর কেটে নেবে।
অর্থমন্ত্রী আরও জানান, ২০২২-এর ৩১ মার্চ পর্যন্ত সুলভ আবাসন ক্রয় করার ক্ষেত্রে গৃহীত ঋণের ওপর অতিরিক্ত ১.৫ লক্ষ টাকার সুদ ছাড়ের সুবিধা মিলবে। এছাড়াও দেশে স্টার্ট-আপ ক্ষেত্রের বিকাশে ২০২২-এর ৩১ মার্চ পর্যন্ত স্টার্ট-আপগুলির ক্ষেত্রে কর ছাড়ের সুবিধা বাড়ানোর প্রস্তাব দিয়েছেন অর্থমন্ত্রী। তিনি আরও বলেন, যে সমস্ত ছোট দাতব্য সংস্থা শিক্ষা প্রতিষ্ঠান বা হাসপাতাল পরিচালনা করে থাকে, বাজেটে তাদের সুবিধার্থে বার্ষিক অনুদানের পরিমাণ বর্তমান ১ কোটি টাকা থেকে বাড়িয়ে ৫ কোটি টাকা করার প্রস্তাব রয়েছে। রিটার্ন দাখিল আরও সহজ করতে বাজেটে তালিকাভুক্ত সিকিউরিটি সংস্থা, ব্যাঙ্ক, ডাকঘর প্রভৃতি প্রতিষ্ঠান থেকে লভ্যাংশ বাবদ আয় ও সুদের ক্ষেত্রে আগাম রিটার্ন দাখিলের ব্যবস্থা থাকছে। মাসোহারা, কর মাশুল মেটানো, টিডিএস প্রভৃতি ক্ষেত্রে আগাম রিটার্ন দাখিল করতে হবে।